***Strange Days*** er en amerikansk actionthriller og science fiction-film fra 1995 regissert av Kathryn Bigelow. Filmens handling er lagt USA i noen år inn i fremtiden, nærmere bestemt de siste dagene før tusenårsskiftet. Salg av drømmer via virtual reality er blitt meget ettertraktet. En alkoholisert politimann kommer i besittelse av en slik VR-disk som viser voldtekten og drapet på en prostituert han er bekjent med. Det han er i besittelse av viser seg å være brennhett politisk materiale som setter både ham selv og hans kjærestes liv i fare. Hovedrollene spilles av Ralph Fiennes, Angela Bassett og Juliette Lewis, mens sentrale biroller spilles av Tom Sizemore, Michael Wincott og Vincent D'Onofrio, William Fichtner og Glenn Plummer. Filmen ble produsert av James Cameron (også manus, sammen med Jay Cocks).

*Strange Days* ble moderat mottatt av filmanmelderne, men gjorde det dårlig kommersielt.

Handling
--------

Filmen er lagt til Los Angeles to dager før overgangen til år 2000. Stemningen er mørk, opphetet og litt apokalyptisk. I dette miljøet bor Lenny Nero, en tidligere politimann som nå driver en lyssky bedrift der han selger drømmer og opplevelser. Gjennom ny teknologi, utviklet av FBI for overvåkning, er han i stand til å oppfylle drømmer og ønsker til mennesker – drømmer knyttet opp til kjærlighet, sex og fare. Dette er et opplevelses-liv de fleste aldri har levd. Den engang hederlig politimann er på rask vei mot rennesteinen. Kun to ting holder ham noen lunde oppreist: en dyp kjærlighet til den kvinnelige rockeartisten Faith, og vennskapet til den tøffe kvinnelige sikkerhetseksperten Mace, enslig mor og eneste sunne person i hans omgangskrets.

Hans verden tar en brå vending da han kommer i besittelse av en disk som viser voldtekten og drapet på en prostituert han er bekjent med. Det han er i besittelse av viser seg å være brennhett politisk materiale som setter både ham selv og hans kjærestes liv i fare og som kan føre til enorme raseopptøyer i LA. Han blir kastet inn i en råtten og psykotisk verden der penger, makt og paranoia hersker. Han prøver å beskytte sin tidligere kjæreste, Faith ved hjelp av de eneste menneskene han kan stole på. Dette inkludere sikkerhetseksperten Mace, som er eks-politi og tidligere kollega Max. Det hele kulminerer på nyttårsaften.

Om filmen
---------

*Strange Days* ble ingen publikumssuksess. Den innbrakte bare i underkant av $8 millioner i USA og havnet på 128. plass over de mest innbringende filmene i USA i 1995.

Produksjonskostnadene var på $42 millioner.

I rollene
---------

* Ralph Fiennes ... Lenny Nero
* Angela Bassett ... Lornette 'Mace' Mason
* Juliette Lewis ... Faith Justin
* Tom Sizemore ... Max Peltier
* Michael Wincott ... Philo Gant
* Vincent D'Onofrio ... LAPD Burton Steckler
* William Fichtner ... LAPD Dwayne Engelman
* Glenn Plummer ... rapartist Jeriko One
* Brigitte Bako ... Iris
* Josef Sommer ... Palmer Strickland
* Nicky Katt ... Joey Corto
* Richard Edson ... Tick
* Michael Jace ... Wade Beemer
* David Packer ... Lane

Sountrack
---------

Juliette Lewis (som også spiller en sentral rolle i filmen) synger en versjon av PJ Harveys «Hardly Wait» i filmen.

**Artister som bidrar med sanger i filmen**

1. Skunk Anansie – «Selling Jesus»
2. Lords of Acid – «The Real Thing»
3. Tricky – «Overcome»
4. Deep Forest – «Coral Lounge»
5. Strange Fruit – «No White Clouds»
6. ME PHI ME/Jeriko One – «Here We Come»
7. Skunk Anansie – «Feed»
8. Prong/Ray Manzarek – «Strange Days»
9. Satchel – «Walk In Freedom»
10. Kate Gibson – «Dance Me to the End of Love»
11. Lori Carson/Graeme Revell – «Fall in the Light»
12. Deep Forest feat. Peter Gabriel – «While the Earth Sleeps»

Referanser
----------

1. 1 2  «Strange Days». *Boxofficemojo*. Besøkt 5. mars 2009.
2. ↑  «Top 1995 Movies at the Domestic Box Office». *The Numbers*. Besøkt 20. januar 2020.

Eksterne lenker
---------------

* (en) *Strange Days* på Internet Movie Database Rediger på Wikidata

* (no) *Strange Days* hos Filmfront Rediger på Wikidata

* (sv) *Strange Days* i Svensk Filmdatabas Rediger på Wikidata

* (da) *Strange Days* i Danmark Nationale Filminstitut Rediger på Wikidata

* (en) *Strange Days* på AllMovie Rediger på Wikidata

* (fr) *Strange Days* på Allociné Rediger på Wikidata

* (nl) *Strange Days* på MovieMeter Rediger på Wikidata

* (en) *Strange Days* på Turner Classic Movies Rediger på Wikidata

* (en) *Strange Days* på American Film Institute Rediger på Wikidata

* (en) *Strange Days* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** MusicBrainz
 |